**เกณฑ์การแข่งขันคิดเลขเร็ว เอแม็ทและซูโดกุ ประจำปีการศึกษา 2560**

.....................................................

ด้วยโรงเรียนเตรียมอุดมศึกษา ภาคตะวันออกเฉียงเหนือ อำเภอสว่างแดนดิน จังหวัดสกลนคร สังกัดสำนักงานเขตพื้นที่การศึกษามัธยมศึกษา เขต 23 ได้จัดโครงการแข่งขันคิดเลขเร็ว เอแม็ทและซูโดกุ ประจำปีการศึกษา 2560 ในวันพุธที่ 30 สิงหาคม 2560 โดยมีวัตถุประสงค์เพื่อพัฒนาและส่งเสริมให้นักเรียนได้แสดงออกซึ่งความรู้ความสามารถ ด้านคิดเลขเร็ว เอแม็ทและซูโดกุ เป็นการพัฒนาทักษะการคิดวิเคราะห์ ทักษะการคิดขั้นสูง มีทักษะการแก้ปัญหาและมีเจตคติที่ดีต่อวิชาคณิตศาสตร์โดยกำหนดระเบียบการแข่งขัน ดังนี้

**1. คุณสมบัติผู้สมัครเข้าร่วมการแข่งขัน**

**1.1 การแข่งขันคิดเลขเร็ว** แบ่งการแข่งขันเป็น 2 ระดับ ได้แก่

1) ระดับมัธยมศึกษาตอนต้น (ประเภทบุคคล) เป็นนักเรียนชั้นมัธยมศึกษาปีที่ 1-3

2) ระดับมัธยมศึกษาตอนปลาย (ประเภทบุคคล) เป็นนักเรียนชั้นมัธยมศึกษาปีที่ 4-6

**1.2 การแข่งขันเอแม็ท** แบ่งการแข่งขันเป็น 2 ระดับ ได้แก่

1) ระดับมัธยมศึกษาตอนต้น (ประเภททีม 2 คน) เป็นนักเรียนชั้นมัธยมศึกษาปีที่ 1-3

2) ระดับมัธยมศึกษาตอนปลาย (ประเภทบุคคล) เป็นนักเรียนชั้นมัธยมศึกษาปีที่ 4-6

**1.3 การแข่งขันซูโดกุ** แบ่งการแข่งขันเป็น 2 ระดับ ได้แก่

1) ระดับมัธยมศึกษาตอนต้น (ประเภทบุคคล) เป็นนักเรียนชั้นมัธยมศึกษาปีที่ 1-3

2) ระดับมัธยมศึกษาตอนปลาย (ประเภทบุคคล) เป็นนักเรียนชั้นมัธยมศึกษาปีที่ 4-6

**2. วิธีการแข่งขัน**

**2.1 การแข่งขันคิดเลขเร็ว**

การแข่งขันคิดเลขเร็ว ดำเนินการแข่งขัน 3 รอบ ได้แก่

- รอบที่ 1 จำนวน 30 ข้อ ใช้เวลาข้อละ 30 วินาที โดยสุ่มเลขโดดเป็นโจทย์ 4 ตัว ผลลัพธ์ 2 หลัก

- รอบที่ 2 จำนวน 20 ข้อ ใช้เวลาข้อละ 30 วินาที โดยสุ่มเลขโดดเป็นโจทย์ 5 ตัว ผลลัพธ์ 3 หลัก

- รอบที่ 3 จำนวน 10 ข้อ ใช้เวลาข้อละ 20 วินาที โดยสุ่มเลขโดดเป็นโจทย์ 5 ตัว ผลลัพธ์ 3 หลัก

หมายเหตุ - เมื่อเสร็จสิ้นการแข่งขันรอบที่ 1 และรอบที่ 2 พัก 10 นาที

**2.2 การแข่งขันเอแม็ท**

ใช้กติกาการแข่งขันของสมาคมครอสเวิร์ดเกม เอแม็ท คำคมและซูโดกุแห่งประเทศไทย และดำเนิน การแข่งขันรอบคัดเลือกจำนวน 5 เกม และรอบชิงชนะเลิศจำนวน 2 เกม

- รอบคัดเลือกดำเนินการแข่งขันจำนวน 5 เกม โดยใช้วิธีประกบคู่แข่งขันแบบ Swiss Pairing และ เกมคัดเลือก เกมสุดท้าย ใช้วิธีประกบคู่การแข่งขันแบบ King of the Hill

- รอบชิงชนะเลิศ ดำเนินการแข่งขันจำนวน 2 เกม โดยให้ผู้ที่ได้คะแนนเป็นลำดับที่ 1 กับ 2 และ ลำดับที่ 3 กับ 4 แข่งขัน 2 เกม สลับกันเริ่มเล่นก่อน-หลัง

**2.3 การแข่งขันซูโดกุ**

ระดับมัธยมศึกษา ดำเนินการแข่งขัน 1 รอบ จำนวน 10 ข้อ ใช้เวลา 60 นาที

เป็นโจทย์ปริศนาซูโดกุแบบ 9x9, 9x9 ตัวอักษร, 9x9 ทแยงมุม, 9x9 จิ๊กซอ, Even-Odd, Consecutive, Asterisk, Wordoku, Alphabet Jigsaw และ Windoku

กรณีที่ผู้เข้าร่วมการแข่งขันที่ได้คะแนนสูงสุด 3 อันดับแรก หากมีคะแนนเท่ากัน จะดำเนินการแข่งขันในรอบที่ 2 ใช้เวลา 20 นาที เป็นโจทย์ปริศนาซูโดกุแบบ Samurai จำนวน 1 ข้อ

สำหรับนักเรียนที่ตอบโจทย์ปริศนาซูโดกุได้ถูกต้องทุกข้อ (ได้คะแนนเต็ม 200 คะแนน) และเสร็จก่อนเวลาเท่านั้น จะได้รับคะแนนเพิ่มเติมจากคะแนนโบนัสเวลาที่เหลืออยู่ นาทีละ 3 คะแนน (เศษวินาทีปัดทิ้ง) เช่น เด็กหญิง B ทำได้ถูกต้องทุกข้อ และเสร็จก่อนเวลา โดยมีเวลาเหลือ 5 นาที 24 วินาที จะได้คะแนนทั้งหมด 200 + 15 = 215 คะแนน

**3. กำหนดการแข่งขัน**

**3.1 การแข่งขันคิดเลขเร็ว** วันพุธที่ 30 สิงหาคม 2560 ณ โรงเรียนเตรียมอุดมศึกษา ภาคตะวันออกเฉียงเหนือ

เวลา 7.30 – 09.00 น. ลงทะเบียน ณ ห้องปฏิบัติการคณิตศาสตร์ ชั้น 2 อาคารเฉลิมพระเกียรติ

เวลา 09.30 – 13.00 น. แข่งขันคิดเลขเร็ว

**3.2 การแข่งขันเอแม็ท** วันพุธที่ 30 สิงหาคม 2560 ณ โรงเรียนเตรียมอุดมศึกษา ภาคตะวันออกเฉียงเหนือ

เวลา 7.30 – 08.30 น. ลงทะเบียน ณ ห้อง ม. 4/5 ชั้น 4 ด้านทิศตะวันออก อาคารเฉลิมพระเกียรติ

เวลา 8.45 – 9.30 น. แข่งขันเอแม็ท รอบคัดเลือกเกมที่ 1

เวลา 9.30 – 10.15 น. แข่งขันเอแม็ท รอบคัดเลือกเกมที่ 2

เวลา 10.15 – 10.45 น. พัก 30 นาที

เวลา 10.45 – 11.30 น. แข่งขันเอแม็ท รอบคัดเลือกเกมที่ 3

เวลา 11.30 – 12.15 น. แข่งขันเอแม็ท รอบคัดเลือกเกมที่ 4

เวลา 12.15 – 13.15 น. พักรับประทานอาหารกลางวัน

เวลา 13.15 – 14.00 น. แข่งขันเอแม็ท รอบคัดเลือกเกมที่ 5

เวลา 14.00 – 14.45 น. แข่งขันเอแม็ท รอบชิงชนะเลิศเกมที่ 1

เวลา 14.45 – 15.30 น.แข่งขันเอแม็ท รอบชิงชนะเลิศเกมที่ 2

เวลา 16.00 น. ประกาศผลการแข่งขันและมอบรางวัล

**3.3 การแข่งขันซูโดกุ** วันพุธที่ 30 สิงหาคม 2560 ณ โรงเรียนเตรียมอุดมศึกษา ภาคตะวันออกเฉียงเหนือ

เวลา 7.30 – 08.30 น. ลงทะเบียน ณ ห้อง ม. 5/14 ชั้น 4 ด้านทิศตะวันออก อาคารเฉลิมพระเกียรติ

เวลา 9.00 – 10.00 น. แข่งขันซูโดกุรอบที่ 1

เวลา 14.00 น. ประกาศผลการแข่งขันและมอบรางวัล

(นักเรียนและครูที่เข้าร่วมการแข่งขันจะได้รับเกียรติบัตรทุกคน โดยสามารถดาวน์โหลดทาง facebook “Mathematic Tune”)

**4. การสมัครเข้าร่วมการแข่งขัน**

รับสมัครตั้งแต่วันที่ 10 – 20 สิงหาคม 2560 ทาง facebook “Mathematic Tune” หรือสมัครด้วยตนเองได้ที่ห้องหมวดคณิตศาสตร์ชั้น 4 และสามารถสอบถามรายละเอียดเพิ่มเติมได้ที่กลุ่มสาระการเรียนรู้คณิตศาสตร์ โรงเรียนเตรียมอุดมศึกษา ภาคตะวันออกเฉียงเหนือ หรือ โทร 093-3264553 ครูปัทมา, 084-7433179 ครูกรรณิการ์ (E-mail : Pattama.jai49@gmail.com)